open-index/open-wikipedia-markdown huggingface dataset:
סוזוקי GSX-1300R היאבוסה

[250px|ממוזער|שמאל|דגם [2007 בתערוכת האופנועים של לונג ביץ' ב-2006]]
**סוזוקי GSX-R1300 היאבוסה** הוא אופנוע ספורט שהוצג על ידי חברת סוזוקי בשנת 1999, האופנוע הוצג עם מנוע בנפח של 1,299 סמ"ק ובשנת הדגם 2008 הוגדל ל-1,340 סמ"ק.       עד לשנת 2001 היה זה האופנוע המהיר בעולם בייצור סדרתי, אז הסכימה חברת סוזוקי להתקין הגבלה אלקטרונית על מהירות האופנוע.

## היסטוריה
מקור שם הדגם הוא בשמה היפני של ציפור בז נודד, הידועה במהירות תעופתה. כאשר הוצג האופנוע בשנת 1999 הוא נטל את כתר "האופנוע המהיר ביותר בעולם בייצור המוני" מאופנוע הונדה מדגם CBR1100XX, שנודע בשם *Super Blackbird* (סופר-שַחֲרוּר). היו שטענו כי בחירתה של סוזוקי בשם בז נודד לא הייתה מקרית היות שהבז טורף שחרורים. הדור הראשון של אופנועי היאבוסה צויד במנוע 1,299 סמ"ק מקורר מים עם 4 בוכנות לרוחב בעל הספק של 175 כוח סוס. מנוע זה המשיך לשמש את האופנוע, בשינויים מועטים, עד לדגם של שנת 2007. מהירותו המקסימלית המדודה של האופנוע, בדגמים בהם לא הותקנה מגבלת מהירות אלקטרונית, הייתה 306 קמ"ש, אף שעל מד המהירות המותקן על האופנוע נמדדה מהירות של 322 קמ"ש ויותר.

בשנת 2001, על רקע דאגות של יצרני אופנועי הספורט מן ההיבטים המשפטיים שבייצור אופנועים מהירים ביותר, הושג הסכם בין היצרנים כי מהירות אופנועיהם תוגבל באופן אלקטרוני ל-300 קמ"ש.

## דגם 2008
על רקע תחרות עזה בין יצרני אופנועי הספורט המהירים ביותר ויציאת דגמים חדשים של אופנועי BMW K1200S, קוואסקי ZX-12R ו-ZX-14, הכניסה חברת סוזוקי שינויים משמעותיים בדגם 2008 של ההיאבוסה. האופנוע צויד במנוע חדש וגדול יותר, בנפח 1,340 סמ"ק, שתפוקת הכוח שלו גדולה ב-11% מן המנוע הקודם. שופרה אף מערכת הזרקת הדלק באופנוע וכן מערכת הפליטה שופרה כדי לעמוד בתקנים האירופאיים המחמירים לזיהום אוויר. דגם זה עדיין לא נבחן במבחנים בלתי תלויים, על ידי עיתונאי רכב וחברת סוזוקי טרם פרסמה נתונים רשמיים על ביצועיו.

סוזוקי היאבוסה נמכר לראשונה בישראל כדגם 2008.

## האופנוע במחלוקת
לאחר שסוזוקי היאבוסה החל להימכר בשוק החופשי הבינו יצרני האופנועים היפניים המובילים כי מלחמת הביצועים בין אופנועי הספורט המהירים ביותר עלולה לגרום להתערבות ממשלתית בחקיקה המגבילה את ביצועי האופנועים, לגרום לירידה בתדמיתם של אופנועים אלה בציבור לאחר תאונות קטלניות עקב נהיגה במהירות מופרזת וכן לעליה חדה במחירי ביטוח הרכב. לכן, החל מדגמי 2001 הוגבלה מהירותם של אופנועי הספורט המהירים ביותר, הנמכרים לציבור לצורך נסיעה בכביש, לכ-300 קמ"ש. ההגבלה האלקטרונית קובעת רף לצריכת הדלק של האופנוע בהילוך חמישי. מגבלת מהירות זו ניתנת לביטול, אולם הדבר יכול להתבצע באופן חוקי אך ורק לצורכי מרוץ.

## נתונים טכניים

## קישורים חיצוניים

* "טיל הטילים" – סוזוקי GSX1300R 'היאבוסה' במבחן, באתר פול גז

## הערות שוליים

GSX-1300R היאבוסה
קטגוריה:אופנועי ספורט
קטגוריה:כלי רכב שהושקו ב-1999
קטגוריה:כלי רכב יפניים
אוטסוקה איי

**איי אוטסקה** (ביפנית: **大塚 愛**; נולדה ב-9 בספטמבר 1982) היא זמרת J-Pop וכותבת שירים מאוסקה, יפן. ידועה ביותר בזכות הסינגל "Sakuranbo" שנשאר 101 שבועות במצעד הסינגלים השבועי של יפן.

## ביוגרפיה
איי אוטסקה חתומה בחברת התקליטים "avex trax", אחת מחברות התקליטים הגדולות ביפן, וחתומים בה בין השאר איומי האמאסאקי, קודה קומי, נמיאה אמורו, היטומי שימאטאני, בואה, סוויטבוקס, אמי סוזוקי ואברי ליטל טינג.
איי אוטסוקה הוסמכה ללמד בגן ילדים ותכננה להיות גננת במקרה שקריירת השירה שלה תקרוס.

משמעות המילה איי (愛) היא אהבה, לכן המילה "אהבה" מופיעה הרבה בעבודותיה. היא גם משתמשת במשחק מילים משום שאיי נשמע כמו האות האנגלית "I".

## דיסקוגרפיה
### אלבומי סטודיו
* 31 במרץ 2004 LOVE PUNCH
* 16 בנובמבר 2004 LOVE JAM
* 14 בדצמבר 2005 LOVE COOK
* 17 בדצמבר 2008 LOVE LETTER
* 16 ביולי 2014 Love Fantastic
* 22 באפריל 2015 Love Tricky
* 12 באפריל 2017 Love Honey

### אלבומים שונים
* 28 במרץ 2007 ai am BEST
* 11 בנובמבר 2009 Love Is Best

## שיר נושא
מתוך אלבומה השלישי יצא הסינגל "Planetarium" שהיה שיר לדרמה היפנית "חנה יורי דנגו" והפך מיד ללהיט.

הסינגל הראשון "Peach" מהאלבום הרביעי היה שיר הטוב ביותר בקיץ, והיה שיר כנושא בדרמה "חנה קימי".

### סינגלים
* Momo no Hanabira
* Sakuranbo
* Amaenbo
* Happy Days
* Kingyo Hanabi
* .Daisuki da yo
* Kuroge Wagyuu Joshio Tanyaki 680 Yen
* SMILY / Biidama
* Neko ni Fuusen
* Planetarium
* Frienger
* Yumekui
* Ren'ai Shashin
* CHU-LIP
* PEACH / HEART
* Pocket
* Rocket Sneaker / One×Time
* Kurage, Nagareboshi

## קישורים חיצוניים
* 

קטגוריה:זמרות יפניות
קטגוריה:זמרות פופ יפניות
קטגוריה:יפניות שנולדו ב-1982
קטגוריה:יפנים שנולדו ב-1982
יום הגרזנים

250px|ממוזער|שמאל|חברי מפלגת ה-NSB ונשים שניהלו יחסים עם הנאצים מושפלים על ידי לוחמי המחתרת ההולנדית
**יום הגרזנים** (בהולנדית: **bijltjesdag**) הוא ביטוי הולנדי שמשמעותו חופפת במידה רבה את הביטוי המקראי "יום נקם ושילם", וכיום הוא משמש בעיקר לציון מסע הנקם הספונטני שערכו ההולנדים במשתפי הפעולה עם הנאצים, מיד לאחר תום מלחמת העולם השנייה.

במהלך מלחמת העולם השנייה כבשו הגרמנים את הולנד. הולנדים רבים ששו לשתף פעולה עם הכובש הגרמני, והזדהו עם תפיסת העולם שלו בדבר עליונות הגזע הארי. המפלגה הנאצית ההולנדית, ה-NSB, שילשה את מספר חבריה במהלך השנה הראשונה לכיבוש. הולנדים לא מעטים הצטרפו ליחידת המתנדבים של האס.אס. (ה"נורדלאנד") ולחמו שכם אל שכם עם הגרמנים בחזית המזרחית.

במהלך הכיבוש התפתחה בחברה ההולנדית איבה עזה כלפי משתפי הפעולה, ולאחר תום המלחמה פרצו רגשות אלו בדמות מעשי נקם. חברים במפלגת ה-NSB, וכן מלשינים ובוגדים, הוכו או נכלאו במבנים ריקים. כך למשל בחרונינגן נכלאו משתפי פעולה במבנה ציבורי ליד שוק הדגים, ומדי יום הוצאו לשוק והוכו. נשים וילדות שנודעו (או נחשדו) בניהול יחסים אינטימיים עם גרמנים נתפסו ושער ראשן גולח. מספר ההולנדים שסבלו מפעולות אלו מוערך בכ-100,000, בהם כאלו שהחשדות כלפיהם לא היו מבוססים. 

על מנת למנוע את התפשטות עשיית הדין העצמית הקימו השלטונות ההולנדיים בתי דין מיוחדים שמטרתם הייתה לשפוט את משתפי הפעולה. כ-40 הולנדים נידונו למוות על ידי בתי דין אלו, ורבים אחרים נידונו לעונשי מאסר.

## ראו גם
* הנוקמים

קטגוריה:ציידי נאצים
קטגוריה:הולנד: היסטוריה
קטגוריה:בעקבות מלחמת העולם השנייה
הסכם בוקרשט (1886)

**הסכם בוקרשט** מ-3 במרץ 1886, שנחתם בבוקרשט, רומניה, על ידי סרביה ובולגריה סיים את מלחמת בולגריה-סרביה.

ההסכם החזיר את הסטטוס קוו הטריטוריאלי בין שתי המדינות, ובשל עמדתה החיובית של בריטניה הגדולה אושר משפטית.

הסכם בוקרשט נודע כאחד מהסכמי השלום הקצרים ביותר בתקופה המודרנית. הוא כלל רק סעיף אחד שנוסחו היה: "השלום בין ממלכת סרביה ונסיכות בולגריה מושב על כנו מיום החתימה על הסכם זה".

באפריל 1886 נקבע, בהסכם בין האימפריה העות'מאנית, בריטניה, רוסיה ואלכסנדר נסיך בולגריה, שנחשב לעיתים כהמשך של הסכם בוקרשט, שנסיך בולגריה יהיה גם המושל של רומליה המזרחית באוניה פרסונלית אך לא באיחוד מלא. נקבע גם שמושל רומליה המזרחית יצטרך להמשיך לזכות לאשרור מינויו כל חמש שנים מהשולטן העות'מאני ומהמעצמות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ממלכת בולגריה
קטגוריה:סרביה: אמנות והסכמים
קטגוריה:הסכמי שלום במאה ה-19
קטגוריה:האימפריה העות'מאנית: אמנות והסכמים
קטגוריה:בוקרשט: היסטוריה
תחנת הרכבת נתיבות

**תחנת הרכבת נתיבות** היא תחנת נוסעים של רכבת ישראל הממוקמת בסמוך לעיר נתיבות על מסילת אשקלון–באר שבע ומשרתת את הנוסעים במסוף האוטובוסים הסמוך. התחנה מהווה כתחנת ביניים בקו הרצליה - אופקים.

## היסטוריה
טקס הנחת אבן הפינה לתחנה התקיים ב־12 באפריל 2011 בהשתתפות ראש הממשלה בנימין נתניהו ושר התחבורה ישראל כ"ץ והיא הייתה אמורה להיפתח בסוף שנת 2014. עקב מבצע צוק איתן חלו עיכובים בהקמת המסילה, והיא נחנכה ב־15 בפברואר 2015.

בעת חנוכת התחנה קיבלה התחנה הטבת 50% הנחה, שמשמעותה לאפשר נסיעת חינם הלוך, אך נסיעת החזור הייתה בתשלום. הטבה זו שונה מההטבה שהייתה בשדרות, שכן בתחנת שדרות הוארכה הטבת נסיעות חינם הלוך־חזור משלושה חודשים לשנה בדיוק, מפני שהיה חשש לשוחד בחירות הואיל ופתיחת התחנה הייתה חודש ויומיים לפני הבחירות לכנסת ה־20. עקב החלטת שר התחבורה, תחנת נתיבות קיבלה את הטבת נסיעות החינם למשך שלושה חודשים ב־19 בספטמבר 2015, ואחריהם חזרה ההטבה שהייתה בעת חנוכת התחנה – 50% – למשך שנתיים. ההטבות הללו הן 'תוכנית עידוד לנסיעה ברכבת'.

ב-25 בדצמבר 2021 השתנה שירות הנוסעים העובר בתחנה והוא הוחלף מקו באר שבע - קו החוף המערבי - לולאת השרון, לשני קווים: קו באר שבע - אשקלון וקו באר שבע - בנימינה דרך מסילת לוד-אשקלון.

בתאריך 18 לספטמבר 2022 הוחלט לצמצם את התדירות בין אשקלון לבאר שבע מרכז וההפך לרכבת פעם בשעה בגלל עבודות החשמול, בשעות השיא מפעילה רכבת ישראל הסעות ללא עלות לתחנת באר שבע צפון ולתחנת אשקלון דרך כל תחנות הקו. בנוסף משרד התחבורה מתגבר את קו 378.

בסוף ספטמבר 2025 הוארך שירות הרכבות עד להרצליה דרך טבעת השרון בכיוון צפון ועד לאופקים בכיוון דרום.

## מבנה התחנה
בתחנה שני רציפי אי באורך של 300 מטר המשרתים 4 מסילות. בתחנה מעבר תת-קרקעי המקשר את אולם הנוסעים לרציפים (המשמש גם כמקלט לעת חירום), שני דרגנועים ושטח ניכר מהרציפים מסוכך להצללה.

בחזית התחנה מותקן שעון בקוטר 3 מטרים – הגדול ביותר בתחנות הרכבת בישראל.

לצד התחנה נסלל חניון ל־250 כלי רכב והוכשר שטח לחניון ל־500 כלי רכב נוספים.

בשנת 2025 מתבצעות בתחנה עבודות להארכת רציפי התחנה ועבודות להתקנת מערכת חשמול עילית.

מרכז|450px|תרשים התחנה

## גלריה
ממוזער|מרכז|התחנה לכיוון מערב, 31 במרץ 2025

קובץ:Netivot railway station 2.jpg|תחנת הרכבת, מבט לכיוון החניון, מרץ 2025
קובץ:Netivot railway station 4.jpg|תחנת הרכבת לכיוון צפון מזרח, מרץ 2025
קובץ:Netivot railway station 5.jpg|קצה התחנה לכיוון צפון מזרח, מרץ 2025
קובץ:Netivot railway station 7.jpg|תחנת הרכבת לכיוון מערב, מרץ 2025
קובץ:Netivot railway station 8.jpg|עבודות להארכת רציפי התחנה, מרץ 2025
קובץ:תחנת נתיבות בבנייה.jpg|תחנת הרכבת במהלך בנייתה, דצמבר 2013

ממוזער|מרכז|250px|מראה כללי של התחנה, יוני 2015

## שירות רכבות בתחנה
*בעבר עברה בתחנה זו רכבת פעם בשעה לכל כיוון: באר שבע מרכז ונתניה (בשעות שיא) או תל אביב סבידור מרכז (בשעות שפל).
*בעבר עצר בתחנה זו קו רכבת לילה מבאר שבע לתל אביב, פעם בשעה לכל כיוון.
*החל מספטמבר 2025 עוצרות רכבות פעם בשעה לכל כיוון בקו אופקים - הרצליה דרך תחנות טבעת השרון. חלק מהרכבות לא עוצרות בתחנות בת ים וחולון.

## קווי אוטובוס היוצאים מהתחנה

## קישורים חיצוניים

* תחנת הרכבת נתיבות, באתר רכבת ישראל
* 
* 
* 
* תחנת רכבת נתיבות, באתר פלג אדריכלים
* 
* 

## הערות שוליים

נתיבות
נתיבות
קטגוריה:נתיבות: תחבורה
קטגוריה:נתיבות: מבנים
קטגוריה:ישראל: תחנות רכבת לפי עיר
נתיבות
סטטיסטיקת גאוס-מרקוב

**מודלי גאוס-מרקוב**, הנקראים על שם קרל פרידריך גאוס ואנדריי מרקוב, הם מודלים סטוכסטיים הכוללים בתוכם גם **מודלים גאוסיים** וגם **מודלי מרקוב**. 
כל **מודל גאוס-מרקוב** X(t) הוא בעל התכונות הבאות:

# אם  h(t) פונקציה סקלרית לא מתאפסת ב-t, אז Z(t) = h(t)\cdot X(t) גם מודל גאוס-מרקוב.
# אם f(t) פונקציה סקלרית לא יורדת ב-t, אז \Z(t) = X(f(t)) גם מודל גאוס-מרקוב.
# קיימות פונקציה סקלרית לא מתאפסת  h(t) ופונקציה סקלרית לא יורדת f(t) כך ש-: X(t) = W(f(t)) ו- W(t) הוא **מודל וינר**.

תכונה 3 גורסת כי מודל גאוס-מרקוב ניתן להרכבה על ידי מודלי וינר סטנדרטיים (SWP) קטנים יותר.

## מאפיינים
מודל גאוס-מרקוב בעל שונות \textbf{E}(X^{2}(t)) = \sigma^{2} וקבוע זמן  \beta^{-1} הוא בעל התכונות הבאות:

\textbf{R}_{x}(\tau) = \sigma^{2}e^{-\beta |\tau|}.\,.

צפיפות ספקטרלית:

\textbf{S}_{x}(j\omega) = \frac{2\sigma^{2}\beta}{\omega^{2} + \beta^{2}}.\,

הנוסחאות למעלה מניבות את הפירוק הספקטרלי הבא:

:\textbf{S}_{x}(s) = \frac{2\sigma^{2}\beta}{-s^{2} + \beta^{2}} 
                         = \frac{\sqrt{2\beta}\,\sigma}{(s + \beta)} 
                           \cdot\frac{\sqrt{2\beta}\,\sigma}{(-s + \beta)}. 
.

קטגוריה:תהליכים סטוכסטיים
קטגוריה:קרל פרידריך גאוס
תכלית בתחתית

**תכלית בתחתית** הוא אלבום אולפן של ערן צור, אשר יצא בשנת 2000.

כל המילים והלחנים לשירי האלבום נכתבו על ידי צור, מלבד "מים גנובים" ו"לשטוף" שהולחנו על ידי יובל מסנר ו"תמונה אימפרסיוניסטית" שנכתב על ידי עמל זיו. העיבודים נעשו בידי שלומי ברכה, דני מקוב, מרקו גורקן ויובל מסנר. באלבום השתתפו בנגינה, בקולות ובשירה מוזיקאים ושחקנים ידועים כגון אהוד בנאי, אפרת בן צור, קורין אלאל, מיטל דוהן, רונה קינן, עידן רייכל ושלומי ברכה.

האלבום זכה להצלחה גדולה ורבים משיריו הפכו ללהיטים, ובהם: "לילות של ירח מלא", "הוא והיא", "לשטוף" והחידוש האלקטרוני ל"תמונה אימפרסיוניסטית".

## רשימת השירים
#לילות של ירח מלא
#דדאלוס
#הילד נעלם
#תכלית בתחתית
#בלוז לצפון
#הוא והיא
#מים גנובים
#לשטוף
#די כבר
#תמונה אימפרסיוניסטית (עיבוד חדש)

## רשימת משתתפים
*ערן צור: שירה, בס, גיטרה אקוסטית
*אהוד בנאי: מפוחית
*שלומי ברכה: גיטרה
*מרקו גורקן: מחשב
*יובל מסנר: צ'לו
*דני מקוב: תופים
*רונה קינן: קולות, שירה ב"הוא והיא"
*עידן רייכל: פסנתר
*אייל שילוח: ויולה, כינור
*אפרת בן צור, קורין אלאל, מיטל דוהן וניקי : קולות
*שרון דרעי: צילומי עטיפה

## קישורים חיצוניים

קטגוריה:אלבומי ערן צור
קטגוריה:אלבומים בעברית
קטגוריה:אלבומי בלוז
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
טוני ויסקונטי

**אנתוני אדוארד ויסקונטי** (באנגלית: **Anthony Edward Visconti**; נולד ב-14 באפריל 1944) הוא מפיק מוזיקלי, נגן וזמר אמריקאי.

## ביוגרפיה
ויסקונטי החל לפעול בסוף שנות ה-60 כנגן וכמפיק מוזיקלי. תרומתו החשובה ביותר למוזיקה היא שיתוף הפעולה עם המוזיקאי הבריטי דייוויד בואי במהלך המחצית הראשונה של שנות ה-70 (ויסקונטי עבד עם בואי גם על האלבומים Lodger ו-Scary Monsters (and Super Creeps) בשנת 1979 ו-1980, ושוב מאז שנת 2002). ב-2013 חזר ויסקונטי לשתף פעולה עם בואי. באותה שנה הפיק את The Next Day אלבומו ה-24 של בואי, לאחר שזה האחרון פרש מעסקי המוזיקה למשך עשור, וב-2016 יצא אלבומו של בואי Blackstar. בנוסף, עבד ויסקונטי עם מודי בלוז, מארק בולאן וטי רקס, ג'נטל ג'ייאנט, מאניק סטריט פריצ'רס, לה ריטה מיצוקו ומוריסי.

בשנים 1971-1981 היה נשוי לזמרת מרי הופקין (הזמרת הראשונה שלהקת הביטלס הפיקה) וכיום הוא נשוי למיי פנג (בת הזוג של ג'ון לנון).

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מוזיקאים אמריקאים
קטגוריה:מפיקים מוזיקליים אמריקאים
קטגוריה:זוכי פרס המוזיקה הבריטית
קטגוריה:אמריקאים שנולדו ב-1944
המודי בלוז

**המודי בלוז** (באנגלית: **The Moody Blues**) היא להקת רוק בריטית שהוקמה בשנת 1964.

## היסטוריה
מקורה של המודי בלוז בעיר ברמינגהאם שבאנגליה, שם ייסדו את הלהקה מייקל פינדר וריי תומאס אליהם הצטרפו גריים אדג', ג'ון לודג' וג'סטין היוורד. הלהקה עברה מסגנון בלוז לסגנון של פרוגרסיב רוק. אלבומה החשוב ביותר של הלהקה הוא אלבום הקונספט "Days of Future Passed" ("ימי עתיד חלפו") שיצא בשנת 1967 והכיל את להיטה הגדול "Nights in White Satin" ("לילות משי לבן"). באלבום זה שילבה הלהקה את תזמורת הפסטיבלים של לונדון תוך שיטות הקלטה חדשניות. בחמש השנים שבין 1967 ל-1972 הוציאה הלהקה שבעה אלבומים שנעו בין רוק מתקדם, פסיכדליה ורוק סימפוני.

בשנת 1973 לקחה הלהקה הפסקה מפעילות וחבריה פנו לפרויקטים אישיים, שהמפורסם שבהם הוא השתתפותו של ג'סטין הייווארד בגרסה המוזיקלית של ג'ף ויין "מלחמת העולמות".

בשנת 1977 שבה הלהקה לפעילות אך הוציאה שמונה אלבומים בלבד ב-25 שנות פעילותה לאחר הקאמבק. אלבומה האחרון יצא בשנת 2003 לכבוד חג המולד ונקרא "דצמבר". בשנת 2007 יצא אלבום עם אוסף הקלטות ישנות מהשנים 1967–1970 באולפני ה-BBC.

המודי בלוז זכו להצלחה גדולה בארצות הברית, בריטניה כמו גם במדינות נוספות. ב-2003 יצא אלבומם האחרון.

גריים אדג', המתופף ומייסד-שותף, הלך לעולמו ב-11 בנובמבר 2021.

באוקטובר 2025 הלך לעולמו ג'ון לודג' והוא בן 82.

## דיסקוגרפיה
*The Magnificent Moodies - 1965
*Days of Future Passed - 1967
*In Search of the Lost Chord - 1968
*On the Threshold of a Dream - 1969
*To Our Children's Children's Children - 1969
*A Question of Balance - 1970
*Every Good Boy Deserves Favour - 1971
*Seventh Sojourn - 1972
*Octave - 1978
*Long Distance Voyager - 1981
*The Present - 1983
*The Other Side of Life - 1986
*Sur la Mer - 1988
*Keys of the Kingdom - 1991
*Strange Times - 1999
*December - 2003

## קישורים חיצוניים

* 

* 
* 
* 

## הערות שוליים

קטגוריה:להקות בריטיות
קטגוריה:להקות רוק מתקדם
קטגוריה:להקות רוק סימפוני
קטגוריה:אמני דקה רקורדס
קטגוריה:להקות שהוקמו בשנת 1964
קטגוריה:להקות שהתפרקו בשנת 2021
IJ

שמאל|ממוזער|200px|שם העיר רייסן בכתיב ישן (משמאל) ובכתיב תקני (מימין)
**Ĳ** הוא סימן טיפוגרפי המשמש בלשון ההולנדית. יש לו מאפיינים של אות, של דיגרף, ושל ליגטורה, אולם לא ניתן להגדיר אותו כאף אחד מאלו באופן בלעדי. מבחינה פונטית הוא מייצג את הדיפתונג , אשר נשמע לאוזן הישראלית כ-אֶי.

## היסטוריה
מקורו של ĳ הוא ב-i כפולה: ii. בהולנדית של ימי הביניים השתמשו בצירוף ii לסמן הגייה ארוכה של i. מכיוון שבזמנים אלו האות i טרם נכתבה עם נקודה עליונה, קשה היה להבחין בין ii לבין u בכתב רהוט. על כן הוסיפו לצירוף ii "זנב" קטן מתחת ל-i השנייה. במאה ה-18 וה-19 לא היה כתיב אחיד לצירוף: יש שכתבו אותו כ-ĳ ויש שכתבו אותו כ-y, ולעיתים אף כ-ÿ.

## מעמד טיפוגרפי
[ממוזער|שמאל|200px|שלט באזור [רוטרדם עם IJ באותיות גדולות בתחילת המילה IJsselmonde.]]
לכאורה הצירוף ĳ הוא דיגרף. אולם מספר תכונות של הצירוף מונעות ממנו להשתייך להגדרה זו:
* כאשר מילים הפותחות ב-ĳ נכתבות בראש משפט, הצירוף כולו נכתב באות גדולה, וכך גם לגבי שמות מקומות: Ĳmuiden, Ĳsselmeer. בכך דומה הצירוף לליגטורה (השווה צרפתית: Œil במקום Oeil) - אם כי בהיותו בלתי מחובר לא ניתן להגדירו כליגטורה ממש.
שמאל|ממוזער|200px|דוגמה לצירוף ĳ בכתב יד, באות גדולה. על השלט נכתב: wĳ zĳn voor Oranje (אנחנו בעד אורניֶה)
* בבית ספר לומדים התלמידים בדרך כלל שהצירוף ĳ הוא האות ה-25 במספר של האלפבית ההולנדי. תיאור זה מופיע גם באנציקלופדיה הראשית של הולנד, ה-"וינקלר-פרינס".
* בכתב יד, גם אצל מי שאינו מחבר את האותיות, הצירוף ĳ בדרך כלל מחובר, ונראה כמו האות y עם קו מעליה. כך גם באות גדולה: הצירוף Ĳ נכתב לעיתים קרובות באופן זהה לאות Y.

עם זאת, גם לא ניתן להגדיר את הצירוף כאות, משום שבמילונים מופיע הצירוף ĳ בין האותיות ih ל-ik. 

ספר הטלפונים ההולנדי מתייחס לצירוף ĳ כחלופה שוות ערך ל-y מבחינת הסדר האלפביתי. כך למשל עשוי להופיע השם Bruĳm בין Bruyl ל-Bruyn.

## הגייה
בהולנדית העל-דיאלקטלית נהגה הצירוף ĳ באופן הבא:
* בדרך כלל כדיפתונג , כלומר צירוף של e פתוחה (כמעט a) ו-i. לאוזן הישראלית הגייתו נשמעת "אַי" או "אֵי".
* במילה **bĳzonder** ("מיוחד") הוא נהגה כתנועת i.
* בסיומת האדוורביאלית **lĳk-** (כגון koninklĳk, "מלכותי") הוא נהגה כתנועת מרכזית עמומה ("שווא").

הן הדיפתונג הבלתי רגיל והן צורת כתיבתו פותחים פתח לשיבושים רבים אצל זרים הנדרשים להגות את הצירוף. ההולנדים מודעים לכך, ובמקרים מסוימים אף החליפו את הכתיב כדי להקל על הזרים: קבוצת הכדורגל פיינורד שינתה את שמה מ-Feĳenoord ל-Feyenoord לאחר שזכתה להכרה בינלאומית, וחבר הפרלמנט פים פורטאון שינה את איות שמו מ-Fortuĳn ל-Fortuyn.

## שם
בהולנדית נקרא הצירוף ĳ בשם "אַי ארוכה" (lange ĳ) וזאת כדי להבדילו מהצירוף ei (הנקרא "אַי קצרה") או מהאות y (הנקראת "i יוונית"). על כל פנים, הגיית הצירוף ei זהה להגיית ĳ ברוב המקרים.

## קישורים חיצוניים

קטגוריה:אלפבית לטיני
קטגוריה:הולנדית
מגדל גאוס

**מגדל גאוס** (בגרמנית: Gaußturm) הוא מגדל תצפית עשוי בטון בגבעות בדרנספלד, גרמניה. בראש המגדל מצויה מסעדה. המגדל נקרא על שם קרל פרידריך גאוס.

## המבנה
הקמת המגדל נמשכה 11 חודשים ובנייתו הסתיימה בספטמבר 1964. גובה המגדל 51 מטרים, וקומת התצפית שבראשו מצויה בגובה 528 מטרים מעל פני הים.

עומק יסודות המגדל 6 מטרים, קוטר היסודות 13 מטרים וקוטר המגדל עצמו 5 מטרים.

מעלית מביאה את המבקרים במגדל למרפסת התצפית תוך 55 שניות.

## קישורים חיצוניים

*המגדל באתר skyscraperpage
* המגדל באתר Structurae

קטגוריה:סקסוניה התחתונה: מבנים
קטגוריה:קרל פרידריך גאוס
גאוס
אובר דה ז'יבנשי

ממוזער|המטה הראשי של בית האופנה ז'יבנשי, שדרת ג'ורג' החמישי, פריז
**אובר מארסל טאפין דה ז'יבנשי** (בצרפתית: **Hubert James Marcel Taffin de Givenchy**; 21 בפברואר 1927 – 10 במרץ 2018) היה מעצב אופנה צרפתי ומייסד בית האופנה ז'יבנשי.

## קורות חיים
אובר דה ז'יבנשי היה בנו של טאפן דה ז'יבנשי (Taffin de Givenchy), המרקיז מז'יבנשי, ואשתו ביאטריס באדין ז'יבנשי (Béatrice Badin). ז'יבנשי נולד בבוואה שבצרפת למשפחת אצולה שהגיעה לצרפת מוונציה שבאיטליה. המשפחה קיבלה תואר אצולה בשנת 1713. 
אביו נפטר משפעת בשנת 1930, ואובר ואחיו הבכור, ז'אן קלוד גודלו על ידי אמו וסבתו מצד אמו.

כשהיה בן 10, אובר דה ז'יבנשי ביקר בתערוכה העולמית של פריז (1937), התרשם עמוקות מהתצוגות שהופיעו בה, והחליט שייעודו בחיים הוא עיצוב אופנה. ז'יבנשי למד באקול נסיונל סופרייר דה בוזאר, ובשנת 1945 החל לעצב עבור ז'אק פאת' (Jacques Fath). בהמשך עיצב בגדים עבור לוסיאן ללונג, ועבד לצידם של פייר באלמיין וכריסטיאן דיור. בין השנים 1947–1951 עבד לצד המעצבת האבנגרדית אלזה שאפארלי. 

בשנת 1952, בהיותו בן 25, פתח ז'יבנשי את בית האופנה שלו בפריז, והיה הצעיר שבמעצבי האופנה החשובים של פריז. בגדיו, שאופיינו בשימוש בבדים זולים מחד ובעיצובים מודרניים מאידך, עוררו עניין רב.

ז'יבנשי פגש את אודרי הפבורן בשנת 1953 בעת צילומי הסרט "סברינה". הופעתה בסרט בבגדיו הביאה לבית האופנה שלו פרסום רב. הפבורן המשיכה להופיע בבגדים בעיצובו של ז'יבנשי בסרטים רבים לאחר מכן. בין לקוחותיו היו גרייס קלי וג'קלין קנדי-אונאסיס.

בשנת 1981 התפצל בית האופנה של ז'יבנשי, כאשר קו ייצור הבשמים נרכש על ידי וו קליקו וקו האופנה נרכש על ידי חברת לואי ויטון. מאוחר יותר רכשה חברת לואי ויטון גם את קו ייצור הבשמים.

אובר דה ז'יבנשי חי במשך למעלה משישה עשורים בזוגיות עם המעצב הצרפתי פיליפ ונה (Philippe Venet), שהיה תלמידו של פייר בלמן ומעצב אופנה עצמאי. השניים התגוררו יחד בטירת "Le Jonchet" שבצרפת, עד פטירתו של ז'יבנשי בשנת 2018.
ונֶה עצמו נפטר בשנת 2020. מערכת היחסים בין השניים תועדה במספר ביוגרפיות ובעיתונות האופנה, ונחשבת לאחת הדוגמאות הבולטות לשותפות זוגית ארוכת שנים בעולם האופנה.

אובר דה ז'יבנשי פרש מעסקי האופנה בשנת 1995.

נפטר ב-10 במרץ 2018 בגיל 91.

## קישורים חיצוניים

* 
* 
* 

## הערות שוליים

קטגוריה:מעצבי אופנה צרפתים
קטגוריה:צרפתים שנולדו ב-1927
קטגוריה:צרפתים שנפטרו ב-2018
קטגוריה:אישים הקבורים בבית הקברות של פאסי
ג'רון רוברטס

**ג'רון רוברטס** (אנגלית: **Jeron Roberts**, נולד ב-10 בנובמבר 1976) הוא כדורסלן עבר אמריקאי ששיחק בעמדת הסמול פורוורד המחזיק באזרחות ישראלית. גובהו 1.98 מטר. משחק בעמדות הקלע והסמול פורוורד. בישראל שיחק לראשונה בקבוצת מכבי קריית מוצקין אליה הגיע בשנת 2000. משם עבר לשחק בהפועל לב השרון, אליצור נווה-דוד רמלה, מכבי אשדוד, הפועל תל אביב, עירוני אשקלון, אפואל ניקוסיה ועירוני נהריה. בעונת 2007/2008 שיחק במדי דמון אמסטרדם מהולנד תחת אריק שיבק, אך נכשל בבדיקת סמים (בדמו נתגלו שרידי החומר הכימי הפעיל של קנאביס) והושעה לשנה מפעילות בכדורסל מקצועני.

רוברטס היה שותף לסגל נבחרת ישראל באליפות אירופה 2007 שנערכה בספרד.

בסיום עונת 2011/2012 לאחר 10 עונות בישראל החליט ג'רון לפרוש מכדורסל מקצועני. לאחר מכן הפך למאמן כדורסל באוניברסיטת פסיפיקה בקליפורניה, וכיום הוא העומד בראש תוכנית האתלטיקה של אוניברסיטת בריסטול באנהיים.

רוברטס נשוי לליאורה רוברטס.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלני נבחרת ישראל
קטגוריה:כדורסלנים ישראלים באירופה
קטגוריה:כדורסלני הפועל תל אביב
קטגוריה:כדורסלני מכבי אשדוד
קטגוריה:כדורסלני עירוני אשקלון
קטגוריה:כדורסלני הפועל לב השרון
קטגוריה:כדורסלני פינאר קרשיאקה
קטגוריה:כדורסלני אפואל ניקוסיה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני ABC אמסטרדם
קטגוריה:כדורסלנים שהורשעו באימרוץ בהולנד
קטגוריה:כדורסלני אליצור רמלה
קטגוריה:קליפורניה: כדורסלנים
קטגוריה:כדורסלנים ישראלים בליגת המכללות בארצות הברית
קטגוריה:כדורסלני אוניברסיטת ויומינג
קטגוריה:כדורסלנים ישראלים בהולנד
קטגוריה:כדורסלנים ישראלים בקפריסין
קטגוריה:כדורסלנים ישראלים בטורקיה
קטגוריה:אמריקאים שנולדו ב-1976
יעקב בן חביב

[ממוזער|[שלט רחוב 'עין יעקב', על שם הרב יעקב בן חביב, בשוק מאה שערים בירושלים.]]
ר' **יעקב בן שלמה אבן חביב** (סביב שנת ה'ר"י, 1450 – ה'רע"ו, 1516) היה מגדולי חכמי ספרד ומנהיג קהילת מגורשי ספרד הגדולה בסלוניקי, מחבר הספר עין יעקב וחיבורים נוספים.

## תולדות חייו

ר' יעקב נולד בסמורה שבחבל קסטיליה, בספרד סביב שנת ה'ר"י (1450). היה מגדולי תלמידי החכמים ביהדות ספרד בחבל קסטיליה ועמד בראש אחת הישיבות הגדולות בספרד בעיר סלמנקה.

במהלך גירוש ספרד נמלט עם בני משפחתו לפורטוגל שבה שהו עד שבאה גזירת הגירוש גם לפורטוגל בשנת ה'רנ"ח (1498). אז עבר לשלוניקי ועמד בה בראש קהילת המגורשים הגדולה שבהמשך נהייתה גם למרכז היהודי הספרדי המפואר והגדול ביותר במשך תקופה ארוכה.

חכמי דורו התייחסו אליו בהערכה רבה וכינוהו בתארים כמו "גדול הדור", "מופת הדור", "הגאון".

בנו, הרב לוי בן חביב (המהרלב"ח), עלה לארץ ישראל ועמד בראש הנהגת חכמי ירושלים.

ר' יעקב נפטר בסלוניקי בשנת ה'רע"ו (1516).

### יצירתו התורנית

ר' יעקב תיקן תקנות רבות בענייני ציבור ובפרט בהלכות אישות ובבעיות שעלו בעקבות תופעת האנוסים. ההיסטוריון יוסף הקר מציין כי הרב בן חביב ביקש להביא לניתוק כל זיקה בין האנוסים שנמלטו מספרד לבין אלה שנשארו בה, דבר שבא לידי ביטוי בחלק מתקנותיו בנושאי אישות. על הנהגתו בסלוניקי כותב הקר שהרב בן חביב ביקש לשמר את מורשתם של המגורשים גם כאשר מנהגיהם לא היו כמנהג המקום של בני סלוניקי. דבר זה גרם לעיתים למחלוקת עם חכמי המקום ולפיכך לא תמיד התקבלה דעתו בעניינים אלה.

הרב יעקב בן חביב כתב ככל הנראה ביאור לספר הטור, וכמה מתשובותיו נשתמרו בכתביהם של גדולי התקופה כמו ר' אליהו מזרחי והמהרשד"ם. מכל מקום, את שמו לדורות קנה בזכות חיבורו, "עין יעקב", שהוא מעין קובץ שעיקרו אגדות התלמוד הבבלי ופירוש עליהן.

חיבורו זכה להתקבל ולהתפרסם בתפוצה רחבה ביותר ועל כך מעידות למעלה ממאה המהדורות שלהן זכה, כמו גם הפירושים וכלי עזר המגוונים שנתלוו אליהן. בקהילות ישראל רבות במזרח אירופה נהוג היה לקבוע שיעור משותף בספר "עין יעקב" לבעלי בתים (כלומר מי שאינם למדנים מקצועיים בתלמוד) בבית הכנסת, למשל בשעת ההפוגה שבין תפילות מנחה וערבית.

בחיבורו "עין יעקב" התחיל הרב יעקב בן חביב להכניס גם את אגדות התלמוד הירושלמי אולם כפי שחשש הוא לא הספיק לעשות זאת בחייו.

בפירושיו שלובים דברי מוסר והגות המשקפים את תחושותיהם של בני דור הגירוש. קטעי התלמוד המובאים בו הם עד נוסח במחקר ההשוואתי על הבדלי הנוסח הקלים בין גרסאות התלמוד שהיו בידי יהדות ספרד לבין גרסאות יהדות אשכנז.

## ראו גם
* גירוש ספרד

## לקריאה נוספת
* יוסף הקר, **מגורשי ספרד וצאצאיהם באימפריה העות’מאנית במאה הט"ז: שאלוניקי, קושטא ואגפיהן**, ירושלים: האוניברסיטה העברית, תשכ"ט 1969.
* יוסף הקר, "**לדמותה של ההנהגה היהודית בשאלוניקי בראשית המאה הט"ז**", דברי הקונגרס העולמי השישי למדעי היהדות, כרך ב' ירושלים תשל"ו.

## קישורים חיצוניים
* 
* עין יעקב, ב"אנציקלופדיה יהודית" שבאתר "דעת"
* 

## הערות שוליים

קטגוריה:מגורשי ספרד ופורטוגל
קטגוריה:פרשני התלמוד
קטגוריה:ראשי ישיבות בתפוצות
קטגוריה:ראשוני האחרונים
קטגוריה:ראשוני ספרד
קטגוריה:פרשני אגדות התלמוד
קטגוריה:סלוניקי: רבנים
קטגוריה:פרשני הטור
קטגוריה:מחברי ספרי הלכה: ראשוני האחרונים
קטגוריה:יהודי ספרד במאה ה-15
קטגוריה:יהודי האימפריה העות'מאנית במאה ה-16
קטגוריה:ילידי 1445
קטגוריה:נפטרים ב-1516
ג'ים קור

**ג'יימס סטיבן איגנשיוס "ג'ים" קור** (נולד ב-31 ביולי 1964) הוא הגיטריסט של להקת הפולק רוק האירית - הקורס. ג'ים הוא המבוגר בין ארבעת האחים המרכיבים את הלהקה. 

קור מנגן בגיטרה חשמלית, בגיטרה אקוסטית, בפסנתר ובקלידים ושר ליווי. הוא גם השתתף בהפקה של כל אלבומי הלהקה.

קור מרבה לעסוק בפעילות צדקה ומופיע בקונצרטים לגיוס כסף עבור ארגונים ללא רווח. קור ואחיותיו ניגנו גם בלייב 8 באדינבורו באמצע שנת 2005, ובקונצרט 46664 של נלסון מנדלה בדרום אפריקה, שנועד לעורר מודעות למגפת האיידס שמתפשטת באפריקה.

בנובמבר 2005 הודיע קור על אירוסיו למיס צפון אירלנד לשעבר, גייל ויליאמסון. ב-10 במאי 2006 ילדה ויליאמסון את בנם הראשון. לאחר מכן נפרדו בני הזוג.

## קישורים חיצוניים

* 

* האתר הרשמי של הקורס

קטגוריה:מוזיקאים אירים
קטגוריה:גיטריסטים אירים
קטגוריה:חברים במסדר האימפריה הבריטית
קטגוריה:אירים שנולדו ב-1964
מוזג

שמאל|ממוזער|250px|מוזג ישראלי
שמאל|ממוזער|250px|מוזגת
**מוֹזֵג** (גם: **מַרְזֵחָן**, או **בַּרְמֶן**, לקוח מאנגלית: **Bartender**) הוא אדם העובד בבית עסק המגיש משקאות. לרוב, מוזג מוכשר לעבודה של הכנה, מזיגה, ערבוב והגשה של משקאות אלכוהוליים, אך גם עוסק בהכנת והגשת משקאות קלים ומשקאות קפה.

בעולם קיימים בתי ספר רבים למוזגים. קורס המוזגים כולל בדרך כלל היכרות עם היסטוריית האלכוהול, סדנת קוקטיילים, אופן ייצור המשקאות, סדר ייצורם, והתאמתם למזון; סדנאות יין, פליירינג ועוד. בחלק ממדינות ארצות הברית יכול אדם לעבוד כמוזג רק אחרי קבלת רישיון מיוחד.

אופיו של מקצוע המוזג משתנה ממדינה למדינה. במרבית מדינות המערב, מוזג הוא מקצוע זמני שמושך צעירים וצעירות המעוניינים בהשלמת הכנסה בזמן הלימודים באוניברסיטה או לפני בחירת מסלול קריירה. בארצות הברית, בה מועסקים כחצי מיליון מוזגים, מתקיימת חלוקה כמעט שווה בין אלה העוסקים במקצוע באופן זמני לבין אלה הבוחרים להיות מוזגים מקצועיים. 

בכל מדינות העולם, מרכיב נכבד משכרו של המוזג נגזר מטיפים המשולמים בנוסף למשכורת המעביד. בארצות הברית למשל, השכר הממוצע למוזג, לא כולל טיפים, עמד בשנת 2008 על $18,350 בשנה.

## בישראל
ישראל נמנית עם המדינות שבהן מרבית המוזגים הם צעירים העוסקים בעבודה זו באופן זמני. בהתאם לאופיה של המדינה, צעירים אלה נמצאים בדרך כלל לאחר שירות צבאי.

למרות שהמדינה אינה דורשת הסמכה מקצועית מצד העוסקים בתחום, הרוב המכריע של המעסיקים מעדיף מוזגים שעברו הכשרה מקצועית באחד מבתי הספר הפעילים בתחום. המדינה דווקא כן מכירה בחשיבות העיסוק הזה עבור משוחררים טריים, ואלה יכולים לממן את עלות הקורס על חשבון הפיקדון הצבאי, כפי שמקובל במקצועות נדרשים אחרים.

בארץ אין נתונים רשמיים על משכורת ממוצעת של מוזגים.

## ראו גם
* קוקטייל (סרט)
* פאב
* אוֹצֵר יין
* בריסטה

## קישורים חיצוניים

* 

## הערות שוליים

קטגוריה:מקצועות הקולינריה
קטגוריה:תרבות שתיית אלכוהול
מורטן ולנד

ממוזער|250px|מורטן ולנד

**מורטן ולנד** (בנורווגית: **Morten Veland**, נולד ב-4 בדצמבר 1977) הוא מוזיקאי מטאל גותי נורווגי, זמר-יוצר, רב-נגן במספר כלי נגינה (בהם גיטרה חשמלית, גיטרה בס וקלידים) ומפיק מוזיקלי. ממייסדי טריסטניה (Tristania) ומאוחר יותר ממייסדי סירניה (Sirenia) ומורטמיה (Mortemia), שלושתן להקות מטאל גותי.

בטריסטניה ולנד היה אחד מכותבי השירים והמלחינים, ומבחינת הופעה הוא היה אחראי על הגראולינג (שירת דת' מטאל) וניגן בגיטרה. בטריסטניה פיתח ולנד את סגנון המטאל הגותי הסקנדינבי, המשלב דום מטאל, דת' מטאל ובלאק מטאל עם שירה אופראית של זמרת נשית (בטריסטניה זו הייתה זמרת המצו סופרן ויבקה סטנה), כלים קלאסיים כגון כינור ועוגב ומקהלות גותיות. אחרי שטריסטניה הוציאה את אלבומה השני "Beyond The Veil" שנחשב ליצירת מופת בתחום, עזב ולנד את הלהקה ב-2001 עקב חילוקי דעות אישיים ואמנותיים.

אחרי שעזב את טריסטניה, הקים ולנד את הלהקה סירניה שהמשיכה את הסגנון של טריסטניה, מטאל גותי סימפוני, אך חלקו של ולנד במוזיקה גבר: הוא כתב והלחין, הוא ניגן במספר כלים ושר גראולינג. שאר חברי הלהקה ניגנו בעיקר בהופעות חיות.

ב-2009 ייסד להקת יחיד בשם מורטמיה (Mortemia) המנגנת גם היא מטאל גותי ומשלבת בין גרואלינג לשירת מקהלה. להקת יחיד זו הוציאה אלבום בודד אך לא הצליחה ופעילותה הוקפאה, וחודשה רק ב-2021. במקביל המשיך ולנד בפעילותו בסירניה.

## דיסקוגרפיה
#### עם [[טריסטניה]]

* *[[Tristania (EP)|Tristania]]* (Demo, 1997)
* *[[Widow's Weeds]]* (1998)
* *[[Beyond the Veil]]* (1999)


#### עם [[סירניה]]

* At Sixes and Sevens (2002)
* An Elixir For Existence (2004)
* Sirenian Shores (EP, 2004)
* "My Mind's Eye" (Single, 2007)
* Nine Destinies and a Downfall (2007)
* The 13th Floor (2009)
* The Enigma of Life (2011)
* Perils of the Deep Blue (2013)
* The Seventh Life Path (2015)
* Dim Days of Dolor (2016)
* Arcane Astral Aeons (2018)


#### עם [[מורטמיה]]

* *[[Misere Mortem]]* (2010)
* The Pandemic Pandemonium Sessions (2021)


## קישורים חיצוניים

קטגוריה:מוזיקאי מטאל
קטגוריה:מוזיקאי מטאל גותי
קטגוריה:זמרים נורווגים
קטגוריה:זמרים-יוצרים
קטגוריה:נורווגים שנולדו ב-1977
מרכז שאשא למחקרים אסטרטגיים

ממוזער|לוגו מרכז שאשא למחקרים אסטרטגיים
**מרכז ג'יימס ג' שאשא למחקרים אסטרטגיים** הוא מכון מחקר, הפועל במסגרת בית הספר ע"ש פדרמן למדיניות ציבורית וממשל, באוניברסיטה העברית בירושלים מאז 2003. 

המרכז עוסק בחקר סוגיות בעלות חשיבות אסטרטגית למדינת ישראל, מתוך שילוב בין מצוינות אקדמית לבין רלוונטיות מעשית לעיצוב מדיניות ציבורית.בראש המרכז עומדת פרופ’ לימור סמימיאן־דרש, חוקרת בתחומי היערכות למצבי חירום אזרחיים, תכנון תרחישים עתידיים ואי־ודאות.

פעילות המרכז מתמקדת בפיתוח ידע וכלים לתכנון אסטרטגי ארוך טווח ולמוכנות למצבי משבר. עבודתו מבוססת על מחקר אקדמי מעמיק לצד שיתופי פעולה עם גורמים במגזר הציבורי והביטחוני.

במסגרת פעילותו מוביל המרכז ארבעה תחומי מחקר עיקריים:

* חירום ושיקום – בחינת היערכות המדינה למצבי חירום ולתהליכי שיקום שלאחריהם.
* הזירה האזורית המתחדשת – ניתוח דפוסים חדשים של שיתופי פעולה אזוריים והשפעותיהם ארוכות הטווח.
* מתודולוגיות לתכנון אסטרטגי ותכנון עתיד – פיתוח גישות ותהליכים לניהול אי־ודאות ולקבלת החלטות בסביבה משתנה.
* חשיבה וחישוביות מתקדמת – חקר טכנולוגיות משבשות והשפעתן על תהליכי תכנון ואסטרטגיה.

### הכנס השנתי של המרכז
הכנס השנתי הראשון של מרכז שאשא למחקרים אסטרטגיים באוניברסיטה העברית התקיים בתאריכים 5–6 בנובמבר 2023 בקמפוס האוניברסיטה בירושלים. הכנס, שנועד לבסס מסורת מחקרית וציבורית קבועה, אירח חוקרים, מקבלי החלטות, דיפלומטים ואנשי מקצוע מתחומי הביטחון, המדיניות הציבורית והחוסן הלאומי. היום הראשון, שעסק בנושא “הזירה האזורית המתחדשת ותכנון העתיד”, כלל דברי פתיחה של הנהלת המרכז, הרצאת מפתח של ד״ר יובל שטייניץ ופאנלים בנושאי ביטחון, אנרגיה, תכנון וסייבר. במסגרת הכנס הוענק לראשונה פרס מרכז שאשא לפרופ’ שלמה חסון כהוקרה על תרומתו המחקרית רבת השנים. היום השני הוקדש לנושא חירום ושיקום, ופתחו אותו השר זאב אלקין ופרופ’ דניאל אולדריץ’, לצד פאנלים על מודלים בינלאומיים לשיקום, חוסן קהילתי ועיצוב רב־תחומי למצבי חירום. במהלך היום הוגש לשר אלקין דוח מקצועי שגובש במרכז ועסק בהיערכות לאומית לשעת חירום. בסיום הכנס הכריזה פרופ’ סמימיאן דרש על הכוונה לקיים את הכנס כמסורת שנתית, כחלק מחזון המרכז לקידום שיח אסטרטגי חדשני בישראל.

## קישורים חיצוניים

*פרסומים ומחקרים שביצע המרכז

שאשא
קטגוריה:האוניברסיטה העברית בירושלים: יחידות אקדמיות
קטגוריה:קמפוס האוניברסיטה העברית בהר הצופים
מוזס

**מוֹזֶס** הוא אופן ההגיה של השם **Moses**, תעתיק לועזי לשם העברי **** במספר שפות זרות, בהן אנגלית וגרמנית.

קטגוריה:שמות משפחה אשכנזיים
קטגוריה:שמות פרטיים לגברים
קטגוריה:שמות משפחה המבוססים על השם משה
פרס קרל פרידריך גאוס

**פרס קרל פרידריך גאוס ליישום המתמטיקה** הוא פרס המוענק על ידי האיחוד המתמטי הבינלאומי והחברה המתמטית הגרמנית בשל "תרומות יוצאות מן הכלל במתמטיקה אשר נמצאו כבעלות יישום משמעותי מחוץ לתחום המתמטיקה". הפרס הוענק לראשונה ב-2006, והוא מוענק מדי 4 שנים על ידי הקונגרס הבינלאומי של המתמטיקאים. הפרס נקרא על שם המתמטיקאי הגרמני קרל פרידריך גאוס והוא כולל מדליה ומענק כספי של 10,000 אירו.

## היסטוריה
ההכרזה הרשמית על הפרס התרחשה ב-30 באפריל 2002 - יום ההולדת ה-225 של גאוס. הפרס הוצע במטרה לספק הכרה למתמטיקאים: בזמן שלמתמטיקאים יש השפעה על העולם שמחוץ לתחום עיסוקם, המחקרים שלהם לא זוכים להכרה. לפרס יש מטרה ברורה לתת כבוד למתמטיקאים אשר תרמו תרומות במתמטיקה שיש להם השפעה בתחומים כמו עסקים, טכנולוגיה, ואפילו בחיי היום יום.

## זוכים
* קיושי איטו 2006
* איב מאייר (Yves Meyer) 2010
* סטנלי אושר (Stanley Osher) 2014
* דייוויד דונו (David Donoho) 2018

## קישורים חיצוניים
* 
* 

קרל פרידריך גאוס
קטגוריה:קרל פרידריך גאוס
פורמולה 1 עונת 1995

במסגרת **[[פורמולה 1]] של שנת [[1995]]** נערכו 17 מרוצים. באליפות העולם זכה מיכאל שומאכר. קבוצת בנטון-רנו זכתה באליפות העולם ליצרנים.

בעונה זו הייתה תחרות צמודה מאוד בין מיכאל שומאכר לבין דיימון היל. שומאכר הצליח לפתוח פער רק מספר מרוצים לפני סוף העונה.
תחילת העונה הייתה בעייתית ביותר מבחינה תכנונית, שכן מספר מסלולים שהיו מתוכננים בסבב לא עמדו בדרישות בזמן הכנת לוח המרוצים, לא היה בטוח שיהיו מוכנים בזמן. בנוסף, המסלול היפני (באיידה) ניזוק במהלך רעידת אדמה חזקה שאירעה.
חלק מהשינויים שעברו מסלולים ותיקים נבעו מהדרישות החדשות של הפדרציה הבינלאומית לרכב (FIA) בעקבות מותם של רולנד רטצנברגר ואיירטון סנה בעונה הקודמת.

כבכל עונה, חלו מספר שינויים בתקנון. העיקריים שבהם היו:
* כל המנועים חייבים להיות מנועים של 3,000 סמ"ק בתוצרת V12 ופועלים בלחץ אטמוספירי.
* הגדלת המשקל המקסימלי המותר ל-595 קילוגרם, כולל משקל הנהג.
* ביטול הגבלת מכל הדלק ל-200 ליטר ואישור מחודש של תדלוקים תוך כדי מרוץ.
* שינויים רבים בהגדרות הכנפונים, הן הקדמיים והן האחוריים.
* הגדלת גודל תא הנהג כך שהנהג יוכל לצאת מהתא תוך 5 שניות וללא צורך בהוצאת ההגה ממקומו.

## מרוצי עונת 1995

## דירוג האליפות
### שיטת הניקוד
שיטת הניקוד הייתה בהתאם לטבלה הבאה

* תוצאה בכתב **מודגש** מסמלת זינוק מפול פוזישן
* תוצאה בכתב *מוטה* מסמלת את זמן ההקפה המהירה
* תוצאה בכתב מוקטן מציינת את המקום אליו הגיע הנהג במרוץ הספרינט
* † - הנהג לא סיים את המרוץ אך דורג לאחר שהשלים למעלה מ-90% מאורך המרוץ

### אליפות הנהגים

### אליפות היצרנים

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

## הערות שוליים

קטגוריה:עונות בפורמולה 1
קטגוריה:1995 בספורט
אנרי פרמן

**אנרי פרמן** (באנגלית: **Henry Farman**; 26 במאי 1874 - 18 ביולי 1958) היה חלוץ תעופה אנגלי-צרפתי, איש מפתח בימיה הקדומים של התעופה והתעשייה האווירית באירופה.

## ביוגרפיה
פרמן נולד בפריז להורים ממוצא אנגלי. אביו היה עיתונאי אנגלי שעבד בפריס. למד ציור בבית ספר לאמנות. לפני שעסק בתעופה, היה אלוף רכיבה על אופניים ועסק בספורט של מרוצי מכוניות. לאחר שהיה מעורב בתאונת דרכים חמורה עזב את מרוצי המכוניות. היה בן למשפחה עשירה ויכול היה להשקיע כסף בתעופה שהייתה ענף חדש ומתפתח. בשנת 1907 רכש מטוס דו כנפי מיצרן המטוסים הצרפתי גבריאל וואזן (Gabriel Voisin).

פרמן הכניס מספר שיפורים במטוס שנקרא וואזן פרמה I וטס בו 20 טיסות שהארוכה בהן הייתה למרחק של 771 מטר שנמשכה 52.6 שניות. ב-9 בנובמבר 1907 זכה בגביע Archdeacon כאשר טס 1030 מטר בדקה וארבע עשרה שניות. באותה עת הייתה זו הטיסה היחידה שנמשכה מעל דקה שלא באמצעות מטוס של האחים רייט. תוך הכנסת שיפורים נוספים במטוס, הצליח פרמן ב־13 בינואר 1908 לעבור במסלול מעגלי סגור באורך קילומטר בזמן של דקה וזכה בפרס Deutsch-Archdeacon שבצידו 50,000 פרנק. ב-30 באוקטובר 1908 טס 27 קילומטר במשך 20 דקות מ-Bouy עד Reims. טיסה יבשתית בטווח משמעותי לעמת הטווח בן הקילומטר של תחילת השנה.
שמאל|ממוזער|250px|שיחזור המטוס הראשון של פרמן שטס מעל קילומטר
שמאל|ממוזער|250px|מטוס הנוסעים גוליית של חברת פרמן

אנרי פרמן הקים מפעל לבניית מטוסים עם שני אחיו ובנה מספר מטוסים שהראשון בהם נקרא אנרי פרמן III. באוגוסט 1909. למטוס היה מנוע בעוצמה של 50 כוחות סוס, גלגלים קפיציים. באוגוסט 1909 פרמן זכה בתחרות הטיסה למרחק הגדול ביותר כאשר טס 180 קילומטר בשלוש שעות וחמש דקות. הוא זכה בפרס על נשיאת שני נוסעים ומקום שני על גובה טיסה של 110 מטר. המטוס של פרמן הפך למטוס האירופאי הנפוץ ביותר לפני מלחמת העולם הראשונה ובשנת 1910 בתחרות האווירית לונדון מנצסטר הטיסו שני הטייסים Louis Paulhan, Claude Grahame-White מטוסים תוצרת פרמן.

דגם המטוס של שנת 1914 של מפעלי פרמן שימש כמטוס סיור וכמטוס תצפית ארטילרית במהלך מלחמת העולם השנייה. המטוס תוצרת מפעלי פרמן שכונה גולית, היה מטוס הנוסעים הראשון למרחקים ושימש לטיסות קבועות בקו פריס - לונדון החל מה-8 בפברואר 1919. בשנת 1919 קיבל אות לגיון הכבוד ופרש לגמלאות בשנת 1937 כאשר הממשלה הצרפתית הלאימה את התעשייה האווירית בצרפת.

## לקריאה נוספת

* Riccardo Niccoli, **History of Flight**, White Star, 2006, 


## קישורים חיצוניים

* אנרי פרמן 1874 עד 1958
* אנרי פרמן, מאה שנות תעופה
* ביוגרפיה קצרה באנציקלופדיה און ליין
* אנרי פרמן
* ביוגרפיה של אנרי פרמן
* האחים פרמן
* 
* 

קטגוריה:חלוצי התעופה
קטגוריה:טייסים צרפתים
קטגוריה:ממציאים צרפתים
קטגוריה:צרפתים ממוצא אנגלי
קטגוריה:מעוטרי אות לגיון הכבוד
קטגוריה:בריטים שנולדו ב-1874
קטגוריה:צרפתים שנפטרו ב-1958
קטגוריה:בריטים שנפטרו ב-1958
קטגוריה:אישים הקבורים בבית הקברות של פאסי
אפיוס קלאודיוס פולכר (קונסול 212 לפנה"ס)

**אפיוס קלאודיוס פולכר** (בלטינית: Appius Claudius Pulcher) היה מצביא רומאי בן המאה השלישית לפנה"ס שלחם במלחמה הפונית השנייה.

## תולדות חייו
אפיוס קלאודיוס, בנו של פובליוס קלאודיוס פולכר (קונסול בשנת 249 לפנה"ס) מבית-האב של הקלאודיים, נבחר לאיידיל ב-217 לפנה"ס. שנה אחר כך השתתף כטריבון צבאי בקרב קאנאי. החיילים שנמלטו לאחר הקרב אל קנוסיום בחרו בו ובפובליוס קורנליוס סקיפיו אפריקנוס למפקדיהם העליונים. ב-215 לפנה"ס נבחר לפראיטור ונציב סיציליה ויצא אליה עם הלגיונות ששרדו את קרב קאנאי כדי למנוע מהיירון טיראן סירקוסאי לבטל את הברית עם רומא ולעבור לצדה של קרתגו. הוא נשאר בסיציליה שנה נוספת כפרופראיטור וכלגאטוס של מרקוס קלאודיוס מרקלוס, ופיקד על הצי המלחמתי ועל מחנה הצבא בלאונטיני. ב-213 לפנה"ס, כאשר צבא קרתגי נחת באי, עמד יחד עם מרקוס קלאודיוס מרקלוס בראש חיל המשלוח ששוגר נגדו. ב-212 לפנה"ס נבחר לקונסול, ויחד עם עמיתו קווינטוס פולביוס פלאקוס המשיך את המצור על קאפואה. בסיום שנת כהונתו, על פי החלטת הסנאט הרומאי, שב לרומא ומינה שני קונסולים חדשים. הקונסולאט שלו עצמו הוארך בשנה נוספת. הוא נפצע בקרב נגד חניבעל ליד קאפואה, ומת מפצעיו זמן קצר לאחר כניעת העיר. אפיוס קלאודיוס היה אביהם של אפיוס קלאודיוס פולכר, פובליוס קלאודיוס פולכר וגאיוס קלאודיוס פולכר.

## מקורות
* ערך זה כולל קטעים מתורגמים מן החיבור: .Smith, William (editor), ''Dictionary of Greek and Roman Biography and Mythology'', 1867 הנמצא כיום ברשות הציבור.

## הערות שוליים

קטגוריה:קלאודיים
קטגוריה:קונסולים ברפובליקה הרומית
קטגוריה:אישים שחיו במאה ה-3 לפנה"ס
תוכנת לקוח

תוכנת לקוח היא יישום מחשב שניגש לשירות ממוחשב הנמצא על מחשב אחר, לרוב מחשב מסוג שרת, דרך תקשורת נתונים. המונח ניתן בהתחלה ליחידות ציוד היקפי שלא היו בעלות יכולת הרצה עצמית של תוכניות מחשב אבל היו בעלות יכולת פעולה-הדדית (interact) עם מחשב מרוחק דרך הרשת. היו אלו לרוב מסופי מחשב שעבדו מול מחשב מרכזי.

תצורת שרת-לקוח היא אחת מתצורות ההתקשרות הנפוצות ברשתות מחשבים. שירותי רשת הפועלים בשיטה זאת מורכבים משני חלקים - השרת והלקוח. לשרת מחוברים לקוחות רבים. מחשב הלקוח מחובר לעיתים לשרת יחיד, אך בדרך כלל החיבור הוא לשרתים רבים, שלכל אחד מהם פונקציה משלו.

תוכנות לקוח נפוצות:
*דפדפן - תוכנה המאפשרת לתקשר עם שרתי אינטרנט ולקרוא דפי אינטרנט.
*תוכנת FTP - FTP הוא פרוטוקול תקשורת להעברת קבצים בין מחשבים. באמצעות פרוטוקול זה, תוכנת **לקוח FTP** מתקשרת עם תוכנת **שרת FTP**, לשם לקיחת קובץ מהשרת או הוספת קובץ אליו.
*תוכנת דואר אלקטרוני  - ההודעה ממתינה לנמען עד שזה מחליט לקרוא את הודעות הדואר שבתיבת הדואר שלו ואז עוברת למחשב הלקוח (בלקוח כדוגמת אאוטלוק), או מוצגת מהשרת (בלקוח כדוגמת ג'ימייל).

## קישורים חיצוניים

* 

קטגוריה:חישוב מבוזר
לא מדהימה

**לא מדהימה** (באנגלית: **Unfabulous**) היא סדרת טלוויזיה אמריקאית לילדים שכללה שלוש עונות, 54 פרקים ושודרה בערוץ ניקלודאון בשנים 2004–2008. יוצר הסדרה הוא דו רוז, ובמוקדה חייהם של תלמידי חטיבת ביניים.

במוקד הסדרה חייה של נערה יהודיה בת 12 בשם **אדי סינגר** (אמה רוברטס), שיריה הליריים וחבריה הטובים **ג'ינה פביאנו** (מליסה ג'ו) ו**זאק קרטר-שוורץ** (ג'ורדן קלוויי), עמו יוצרת ג׳ינה גם קשר רומנטי. עוד מככבים בסדרה **בן סינגר** (טדהג קלי), אחיה הגדול של אדי, **סו סינגר** (מולי האגן) ו**ג'ף סינגר** (מרקוס פלאנגן) - הוריה של אדי וחבריה, **מאריס** (אמה דגרסטדט)-מלכת הכיתה השחצנית שנהנית להציק לאדי, **קרנברי** (צ'לסי טברס)-חברתה של מאריס ואחרים.

## דמויות
***אדי סינגר** (אמה רוברטס)-נערה יהודיה בת 12 (ובעונה השלישית חוגגת 14).בכל פרק כותבת ומלחינה בעזרת הגיטרה שלה את הסיטואציה שעברה באותו פרק.
***ג'ינה פביאנו** (מליסה ג'ו)-חברתם הטובה של אדי ושל זאק ובהמשך נהייתה בת זוגו של זאק.
***זאק קרטר-שוורץ** (ג'ורדן קלוויי)-חברם הטוב של אדי ושל ג'ינה ובהמשך נהיה בן זוגה של ג'ינה.
***בן סינגר** (טדהג קלי)-אחיה הגדול של אדי.
***סו סינגר** (מולי האגן)-אימם של אדי ושל בן.
***ג'ף סינגר** (מרקוס פלאנגן)-אביהם של אדי ושל בן.
***ג'ק בהארי** (ראג'ה פנסקה)-מושא אהבתה של אדי והאקס של פאטי.
***רנדי קליין** (איוון פאלמר)-נער יהודי ואהוב בקרב אדי ושאר בנות בית הספר. רנדי הוא החכם של בית הספר,ידידותי ונחמד.
***דואן אוגליבי** (דסטין אינגרם)-החנון של בית הספר וחברה הכי טוב של מרי.
***מרי פרי** (מרי לו)-החנונית של בית הספר וחברתו הכי טובה של דואן.
***אילי פטאקי** (קארטר ג'ניקס) (עונה 1)-החנון של בית הספר. בעל חוש הומור מפותח, אוהב להשתעשע, לנהל סדר ומשמעת בבית הספר ולעשות מתיחות עם המנהלת. מפריע בלימודים, אוהב את אדי ומסתבך בצרות בכל הזדמנות אפשרית. איליי לא מופיע באף פרק בעונה השנייה ובעונה השלישית כי לא יודעים מה פשר ההיעלמותו המסתורית מהסדרה.
***מאריס** (אמה דגרסטדט)-מלכת הכיתה והילדה המקובלת בבית הספר. שחצנית שנהנית להציק לאדי ולחבריה.
***קרנברי** (צ'לסי טברס)-חברתה הכי טובה של מאריס. היא משתפת פעולה עם מזימותיה של מאריס.
***פאטי פרז** (ביאנקה קולינס)-האקסית של ג'ק וחברתם של מאריס וקימברלי.שונאת את אדי ועושה הכל על מנת להפריד ביניהם.

## קישורים חיצוניים

* 

קטגוריה:ניקלודיאון: תוכניות וסדרות
קטגוריה:סדרות נעורים אמריקאיות
קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנת 2004
מנואל נורייגה

**מנואל אנטוניו נורייגה מורנו** (בספרדית: **Manuel Antonio Noriega Moreno**; 11 בפברואר 1934 – 29 במאי 2017) היה גנרל בצבא פנמה והשליט הצבאי בפועל במדינה מ-1983 ועד 1989, על אף שמעולם לא מונה לתפקיד נשיא פנמה.

## ביוגרפיה
בתחילת דרכו, בראשית שנות ה-70 ועד שנות ה-80, היה נורייגה בן ברית של הממשל האמריקני ושל ה-CIA. לקראת סוף שנות ה-80 הידרדרו היחסים בין נורייגה לבין ארצות הברית בשל הפרות בוטות של זכויות אדם בידי המשטר, וב-1989 הודח הגנרל ונלקח בשבי, תוך כדי הפלישה האמריקנית לפנמה. נורייגה הוחזק כשבוי מלחמה ונלקח לארצות הברית, שם הורשע בבית דין פדרלי באשמות הברחת קוקאין, פעילות פשע מאורגן והלבנת כספים, ונידון (ב-16 בספטמבר 1992) לתקופת מאסר של 40 שנה שמאוחר יותר הופחתה ל-30 שנה, והומתק לבסוף לכ-17 שנה בשל התנהגות טובה.
נורייגה נכלא בכלא פדרלי במיאמי שבפלורידה. במקביל, התקיים בפנמה נגדו משפט בהיעדרו על הפרות זכויות אדם בתקופת כהונתו, והוא נשפט למאסר של 20 שנה.
בשנת 2007 שוחרר מריצוי המאסר בארצות הברית.

באפריל 2010 הוסגר נורייגה לצרפת, שם הואשם בהלבנת הון ונשפט לשבע שנים בפועל.
בדצמבר 2011 הוסגר נורייגה מצרפת לפנמה ונכנס שם לכלא. הוא עבר התקף של שטף דם במוח, נותח ושוחרר מן הכלא כדי לעבור ניתוח נוסף, ואולם זמן קצר לאחר שחרורו הוא מת ב-29 במאי 2017 בפנמה סיטי.

## ראו גם
* מייק הררי
* ניקולאס מדורו

## קישורים חיצוניים

* 
* 
* 
* 
* הדיקטטורים | הרודן שדאג לכולם אך רימה את כולם, כאן 11

## הערות שוליים

קטגוריה:פנמה: היסטוריה
קטגוריה:פוליטיקאים פנמים
קטגוריה:מעוטרי אות לגיון הכבוד
קטגוריה:אישים שהוסגרו לצרפת
קטגוריה:שליטי ארצות
קטגוריה:פנמים שנולדו ב-1934
קטגוריה:נפטרים ב-2017
סכסוך אתני

**סכסוך אתני או סכסוך עדתי** הוא סכסוך - בדרך כלל הכוונה לסכסוך אלים, כגון מלחמה - הנובע מיריבויות בין קבוצות אתניות (עדות) שונות והשאיפות הלאומיות שלהם. סכסוכים אתניים עדתיים הפכו לסוגיה חשובה ביחסים בינלאומיים ובמדע המדינה בשל העובדה כי הם הפכו לנפוצים יותר (או למצער, בולטים יותר בתקשורת), מאז תום המלחמה הקרה; ובשל העובדה כי לעיתים קרובות מתרחשים בהם פשעי מלחמה או אפילו רצח עם. ההסברים המדעיים לשורשי סכסוכים אתניים מתחלקים בין שלוש אסכולות: הסברים פרימורדיאליים; הסברים אינסטרומנטליים; והסברים קונסטרוקטוביסטיים. האקדמיה עוסקת בין היתר גם בשאלה כיצד ניתן למנוע סכסוכים אתניים. 

## ראו גם
* חברה רב-אתנית

## קישורים חיצוניים
* 
* 

קטגוריה:מלחמות לפי סוג
קטגוריה:אתניות
הברית השוואבית

**הברית השוואבית** היא ברית שנכרתה בין כמה ערים חופשיות בשוואביה (אזור שבין וירטמברג לבוואריה), כדי להגן על הערים הללו מפני הפיאודלים, הנסיכים והרוזנים שבאזור.
שמאל|300px|ממוזער|הסמל של הברית השוואבית
## המשטר הפיאודלי והערים החפשיות
במאות ה-12 וה-13, החל להיווצר בגרמניה מעמד של "עיר חופשית". עד אז היה מקובל באירופה שלטון פיאודלי, כך שכל שטח שהוא היה נתון לשליטתו של אציל כלשהו, אם רוזן ואם נסיך. הפיאודל היה השליט, השופט וגם אחראי על הדת במקום. למשל, כומר של אזור מסוים היה מוגדר כעובד שכיר של הפיאודל, והוא היה יכול לפטרו, להלקותו כעונש, ולקבוע לו משכורת כאוות נפשו, אם מקופתו ואם מ"מעשר" תבואה שנגבה מהאוכלוסייה המקומית.

סמכותו של פיאודל הייתה קשורה לשליטתו באחוזותיו. ולכן סוחר שלא התפרנס מחקלאות או ממרעה, לא היה תלוי באופן ישיר בפיאודל. עם התפתחות חיי המסחר, נוצרו ערים גדולות יחסית (עשרת אלפים תושבים לעיר נחשבו כאוכלוסייה גדולה בתקופה ההיא), שלמעשה לא היו כפופות לפיאודל, אף שרשמית הן היו בשטחו ותחת שליטתו.

למלכים היה עניין בפיתוח חיי המסחר, ולכן מדי פעם היו מעניקים לעיר מעמד של "עיר חופשית", כלומר עיר שאינה כפופה לפיאודל, ואינה צריכה להעלות לו מס כלשהו. אינטרס נוסף היה למלך לתת לעיר מעמד כזה - עיר כזו אוטומטית הפכה לנחלת הקיסר, ותושביה היו מעבירים אליו, ואליו בלבד, את כל המיסים.

## הרקע להקמת הברית
ברור שבעיני הפאודלים עובדה זו לא מצאה חן כלל, ועל כן מדי פעם ניסו לאלץ עיר כזו לקבל את חסותם ואת מרותם. לכן התארגנו כעשרים ערים, בהנהגת הערים אאוגסבורג ואולם, ובשנת 1331 הקימו את הברית השוואבית, שיצרה מסגרת ארגונית אחת לכל הערים החפשיות הללו. הברית הקימה ממשלה, צבא חזק ובית משפט עליון, שבשיאו, בתחילת המאה ה-16, מנה כ-13000 חיילים. במשך הזמן הצטרפו לברית כמה נסיכים, בעיקר בעלי אחוזות קטנות יותר, ובהן אפילו כמה ערים שבראשן עמדו נסיכים בוחרים, כגון מיינץ (1488), וטריר (1488), וכן עוד כמה מחוזות כגון טירול, שהאינטרס המובהק שלהם היה לשמור על אחוזותיהם מפני נסיכים חזקים יותר, וצבא הברית נתן להם חסות. בין שאר הנסיכויות שהצטרפו הייתה נויבורג, שנסיכה, אוטו, היה ממשפחת הקורפירסט מפפאלץ (1538).
עם הקמת התנועה הפרוטסטנטית, נהו רוב תושבי אזור זה אחריה, ולכן הצטרפה הברית לברית שמלקלדן והשתתפה במלחמה השמלקלדית, בה הביס קרל החמישי את צבא הברית וכבש את הערים שהשתייכו לברית. קרל לא פגע לאחר המלחמה במעמד הערים הללו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:גרמניה: היסטוריה
קטגוריה:האימפריה הרומית הקדושה
יוהנס השלישי, קיסר אתיופיה

**יוהנס השלישי** (**ג'ון השלישי**) היה קיסר אתיופיה לסירוגין בין 1840–1851 היה בנו של הקיסר תקלה גיורגיס הראשון, קיסר זה היה "קיסר בובה" והאימפריה האתיופית נשלטה באופן מעשי על ידי סגן הקיסר עלי השני. על השני גם הכריח את יוהנס לשאת את אמו לאישה, הקיסרית מנן ליבן אמדה שמשלה ביד רמה הן על בנה והן על בעלה השני, הקיסר.

בזמן המאבק בין עלי השני ויריבו הדאג'זמץ וובה היילה מריאם של סאמיאן, הקיסר יוהנס הודח והושב מספר פעמים בין 30 באוגוסט 1840–1851 והתחלק עם דודנו סהלה דנגל בשלטון. ההדחה הראשונה של יוהנס הייתה באוקטובר 1841 בגלל תמיכתו בדאג'זמץ וובה לאחר מכן הוא הוחזר ב-1845 ואז שוב הודח והוחזר ב-1850 מסיבה לא ידועה.

ההיסטוריון ארנסט וואליס באדג' מתאר את יוהנס כך:

לפי דונלד כראמאי יוהנס הושפע מחדירת המיסיונרים הקתולים ושיתף פעולה עם האיטלקי ג'סטין דה ג'קוביס ובכך הוטבל לנצרות קתולית.

לא הרבה ידוע על שלטונו וגורלו של יוהנס. ידוע שיוהנס שלט כקיסר ב-18 ביוני 1847 בזמן שאשתו מנן נלחמה עם כוחות צבא בחופו הצפוני של אגם טאנה כנגד קאסה היילו מקווארה, בקרב זה היילו ניצח לכד את הקיסר ואשתו ולאחר מכן שחרר אותם בתמורה לתואר דאג'זמץ ובתמורה לשטחיו של ראס קינפו בגוג'אם לאחר שזה מת לא מזמן. מקור נוסף מתאר שיוהנס הסכים לוותר על הכתר בתנאי שלא ייאחדו אותו עם אשתו ששנא אותה. 

לאחר הדחתו הסופית מהכתר, יוהנס חי חיי פשטות וב-1856 מספר גורמים קתולים באתיופיה ניסו לשכנעו לחזור לשלטון אבל הוא התעניין יותר בעלייה לרגל לירושלים, שנתיים לאחר מכן יוהנס נהפך לנאמנו של הקיסר החדש תוודרוס השני ולבסוף הוטבל חזרה מהקתוליות לכנסייה האתיופית. אחד מהמסמכים ששרדו מה-11 ביוני 1869 מתארים בקשה מקיסר צרפת, נפוליאון השלישי לעזרה כלכלית.

## הערות שוליים




קטגוריה:קיסרי אתיופיה
קטגוריה:השושלת הגונדרית
קטגוריה:אתיופיה: תקופת השופטים
קטגוריה:מלכים אפריקאים
קטגוריה:אתיופים שנולדו ב-1797
קטגוריה:נפטרים ב-1873
סכר קבן

**סכר קבן** (בטורקית: **Keban Barajı**) הוא סכר על נהר פרת כ-7 ק"מ מדרום למקום מפגשו עם נהר  ובסמוך לעיר אלזי בדרום-מזרח טורקיה. הבניה החלה בשנת 1965 והסכר נחנך בשנת 1974 כחלק מפרויקט דרום-מזרח אנטוליה הכולל, בין היתר, את הקמתם של 22 סכרים, והיה הראשון בין הסכרים הגדולים שהוקמו במסגרת הפרויקט.

גובהו של הסכר 210 מטר מיסודותיו ו-163 מטר מקרקעית העמק בו הוא ניצב. הסכר הביא להצפת שטח של 675 קמ"ר ויצר אגם שנפח מימיו 31 קמ"ק בעמקי הנהרות פרת ומורט. תחנת הכוח ההידרואלקטרית שבסכר מסוגלת לייצר חשמל בהיקף של 1,350 מגה-ואט, ותפוקת האנרגיה השנתית היא 6 מיליארד קוט"ש.

## ראו גם
* פרויקט דרום-מזרח אנטוליה
* סכר אטאטורק

## קישורים חיצוניים

* תמונות הסכר
## הערות שוליים

קטגוריה:ערכים שבהם תבנית בריטניקה אינה מתאימה
קבן
קטגוריה:פרויקט דרום-מזרח אנטוליה
קטגוריה:טורקיה: גאוגרפיה
קטגוריה:תחנות כוח הידרואלקטריות